Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
18 มิ.ย. 2558

SET ไม่ผ่าน 1,520 จุด พร้อมแรงขายหุ้นกลุ่มท่องเที่ยวอย่าง AOT CENTEL AAV
ดัชนี SET อยู่ที่ 1,508.97 จุด -5.82 จุด -0.38% ปริมาณซื้อขาย 20,325 ลบ.
แนวรับ:        1,495 / 1,506        แนวต้าน:        1,520
 
สรุปทิศทางและแนวโน้มตลาด
แรงขายหุ้นกลุ่มท่องเที่ยวกดดัน Sentiment ตลาด: แรงขายหุ้นกลุ่มท่องเที่ยวขนาดใหญ่ อย่าง AOT AAV CENTEL MINT กดดัน Sentiment ตลาด ซึ่งการปรับลดลงของ AOT เป็นโอกาส “ซื้อ” ประเมินแนวรับ 304/300/296 บาท (ดูรูปด้านล่าง) เนื่องจาก 1) ICAO พอใจแนวทางการแก้ไขปัญหาของไทยในช่วงที่ผ่านมา และคาดว่าจะไม่มีการประกาศมาตรการเพิ่มเติมจนทำให้ส่งผลกระทบต่ออุตสาหกรรมท่องเที่ยวอย่างมีนัยสำคัญ 2) จำนวนผู้โดยสารเติบโตแข็งแกร่งในช่วง 3Q15 (เม.ย.-มิ.ย.) ซึ่งจะช่วยหนุนผลการดำเนินงาน 2Q15 เติบโตแข็งแกร่ง 3) การขยายสนามบินดอนเมือง Terminal 2 ปลายปีนี้ และการขยายสนามบินสุวรรณภูมิ (เปิดประมูลหารับเหมาฯ ปลายปีนี้) เป็นปัจจัยหนุนกำไร AOT เติบโตในระยะกลาง-ยาว คงแนะนำเป้าหมายพื้นฐานที่ 380 บาท…สำหรับภาพรวม SET คาดเคลื่อนไหวในกรอบ 1,495/1,506-1,520 จุด รอความชัดเจนการประชุม รมต.คลังยุโรป คืนนี้
 
หุ้นที่น่าสนใจทางเทคนิค
TRUBB “ซื้อ” ราคาหุ้นฟื้นตัวขึ้นด้วยรูปแบบ Morning Star ที่แนวเส้นค่าเฉลี่ยระยะเดือน พร้อมปริมาณการซื้อขายสูงสนับสนุนการกลับตัว สอดคล้องกับเครื่องมือ DI+ เริ่มชี้ขึ้นอีกครั้ง มีแนวต้านแรกบริเวณ 2.00 บาท และถัดไปที่ 2.10 บาท
THANI “ซื้อ” ราคาหุ้นมีจังหวะเริ่มฟื้นตัวขึ้นหลังพักตัวสร้างฐานด้วยรูปแบบ Double Bottom สามารถกลับไปยืนเหนือเส้นค่าเฉลี่ยระยะเดือนได้อีกครั้ง พร้อมปริมาณการซื้อขายหนาแน่น เป็นจังหวะซื้อเก็งกำไร แนวต้านแรกที่ 3.20 บาท และถัดไปที่ 3.32 บาท
TRC “ซื้อ” ราคาหุ้นมีจังหวะฟื้นตัวขึ้น สามารถกลับมายืนเหนือเส้นค่าเฉลี่ยระยะเดือนได้ พร้อมปริมาณการซื้อขายเริ่มสูงขึ้น เป็นจังหวะซื้อเก็งกำไร มีแนวต้านแรกที่ 2.40 บาท และถัดไปที่บริเวณ 2.50 บาท
 
Futures    แนวรับ       แนวต้าน
SET50       985          995
                980         1000
Gold        18900        19100
              18800        19200
Oil          2100         2200
              2050         2300